pythainlp/thai-financial-dataset huggingface dataset:
ส่วนที่ 1

ข้อมูลสรุป (Executive summary)

บริษัท ธนูลักษณ์ จำกัด (มหาชน) เป็นบริษัทหนึ่งในเครือสหพัฒน์ ก่อตั้งขึ้นเมื่อวันที่ 23 มิถุนายน
2518 ด้วยทุนจดทะเบียน 3.0 ล้านบาท จำนวนพนักงาน 75 คน
ผู้ก่อตั้งและผู้ถือหุ้นทั้งหมดเป็นคนไทย เพื่อประกอบธุรกิจผลิตสินค้าเสื้อเชิ้ตภายใต้เครื่องหมายการค้า
“ARROW” จำหน่ายในประเทศ
ต่อมาได้นำหลักทรัพย์เข้าจดทะเบียนในตลาดหลักทรัพย์แห่งประเทศไทย เมื่อวันที่ 21 กรกฎาคม
2530 และได้แปรสภาพเป็นบริษัทมหาชนจำกัด เมื่อวันที่ 9 พฤษภาคม 2537

บริษัทประกอบธุรกิจด้านการผลิตและจำหน่ายสินค้าเสื้อผ้าสำเร็จรูปและเครื่องหนังที่มีเครื่องหมายการค้าเป็นที่รู้จักกันทั้งในและต่างประเทศ
มีลูกค้าหลักในประเทศคือบริษัท ไอ.ซี.ซี. อินเตอร์เนชั่นแนล จำกัด (มหาชน)
เป็นผู้จัดจำหน่ายสินค้าเข้าห้างสรรพสินค้า
สำหรับตลาดต่างประเทศบริษัทขายตรงให้แก่ลูกค้าจากสหรัฐอเมริกา ยุโรป เอเชีย และญี่ปุ่น
บริษัทมีโรงงานที่กรุงเทพฯ ลำพูน และปราจีนบุรี
โดยที่สาขาลำพูนและปราจีนบุรีได้รับการส่งเสริมการลงทุน บริษัทมีบริษัทย่อย 1 แห่ง คือ บริษัท
เอส. แอพพาเรล จำกัด ซึ่งประกอบธุรกิจด้านการผลิตสินค้าเสื้อผ้าสำเร็จรูปเพื่อส่งออก

ในปี 2549 บริษัทและบริษัทย่อยมีรายได้จากการขาย 2,279.62 ล้านบาท ลดลงจากปีก่อน 1.96%
กำไรสุทธิ 251.52 ล้านบาท ลดลงจากปีก่อน 6.24% กำไรต่อหุ้น 2.10 บาท มูลค่าหุ้นตามบัญชี
20.18 บาท เพิ่มขึ้นจากปีก่อน 3.54% มีทุนจดทะเบียน 120.0 ล้านบาท สินทรัพย์รวม 2,737.59
ล้านบาท เพิ่มขึ้นจากปีก่อน 2.23% บริษัทมีจำนวนพนักงาน 3,063 คน ลดลงจากปีก่อน 10 คน
บริษัทย่อยมีจำนวนพนักงาน 369 คน ลดลงจากปีก่อน15 คน

ผลการดำเนินงานของบริษัทในปี 2549 อยู่ในเกณฑ์ที่น่าพอใจ ซึ่งใกล้เคียงกับปี 2548
แม้ว่าได้รับผลกระทบจากภาวะเศรษฐกิจของไทยและประเทศคู่ค้าชะลอตัวลง ค่าเงินบาทแข็งค่าขึ้น
แต่บริษัทยังมีความสามารถในการทำกำไรที่ดี กระแสเงินสดจากการดำเนินงาน
สินทรัพย์รวมและส่วนของผู้ถือหุ้นที่เพิ่มขึ้น เนื่องจากการดำเนินงานมีประสิทธิภาพ

บริษัทตระหนักถึงสภาวะแวดล้อมทางธุรกิจที่เปลี่ยนแปลงไปอย่างรวดเร็ว
และอาจส่งผลกระทบต่อการดำเนินธุรกิจของบริษัทมิให้ไปถึงเป้าหมายได้
ในปีที่ผ่านมาบริษัทได้เพิ่มความเข้มข้นกับการบริหารจัดการความเสี่ยง
ซึ่งทำให้เห็นความสำคัญในการพัฒนาศักยภาพบุคลากรเพิ่มขึ้น
อันเป็นกลไกสำคัญในการช่วยขับเคลื่อนกลยุทธ์ขององค์การ
ดังนั้นบริษัทจึงได้ติดตั้งระบบการประเมินผลการปฏิบัติงานเพื่อนำไปสู่การสร้างระบบการพัฒนาศักยภาพของบุคลากรขององค์การต่อไป

ในการดำเนินธุรกิจ บริษัทมีการทำรายการระหว่างกันกับบุคคลที่เกี่ยวข้อง
หรือบุคคลที่อาจมีความขัดแย้งทางผลประโยชน์
ซึ่งได้เปิดเผยข้อมูลของการทำรายการระหว่างกันที่ทำกับบุคคลดังกล่าว
ตามแนวทางการเปิดเผยข้อมูลของคณะกรรมการกำกับหลักทรัพย์และตลาดหลักทรัพย์
ตามสมควรและเพียงพอต่อการตรวจสอบของผู้มีส่วนได้เสีย
และไม่กระทบต่อข้อมูลอันเป็นทางเสียเปรียบในการดำเนินธุรกิจ

คณะผู้บริหารมีความมุ่งมั่นที่จะดำเนินธุรกิจให้มีความเจริญเติบโตและยั่งยืนภายใต้การกำกับดูแลกิจการที่ดีตามหลักปรัชญาเศรษฐกิจพอเพียงของพระบาทสมเด็จพระเจ้าอยู่หัว
มีการบริหารจัดการความเสี่ยงควบคู่ไปกับระบบการควบคุมและตรวจสอบภายใน โดยมีภาระกิจหลัก
3 ประการคือ 1. สร้างความพึงพอใจให้กับลูกค้า ด้วยคุณภาพสินค้าที่เป็นเลิศ
และบริการเหนือความคาดหมาย 2. สร้างความพึงพอใจให้กับผู้ถือหุ้น
ด้วยความมุ่งมั่นในการเพิ่มคุณค่าให้แก่ผู้ถือหุ้น 3. สร้างความพึงพอใจให้กับพนักงาน
ด้วยการให้โอกาสในการเรียนรู้ และพัฒนาตนเอง รวมทั้งให้ความมั่นคงและผลตอบแทนที่ดี
ส่วนที่ 2

การรับรองความถูกต้องของข้อมูล

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังบริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิด หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทและบริษัทย่อยแล้ว

(2) บริษัทเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทเป็นผู้รับผิดชอบต่อการจัดให้มีระบบการควบคุมภายในที่ดี
    และควบคุมดูแลให้มีการปฏิบัติตามระบบดังกล่าว
    และบริษัทได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2551
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นางสาวดุษฎี สุนทรธำรง เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสาวดุษฎี สุนทรธำรง กำกับไว้
บริษัทจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”

ชื่อ-นามสกุล ตำแหน่ง ลงลายมือชื่อ

1.  นางวารินทร์ ลีลานุวัฒน์ ประธานกรรมการบริหาร ...……………………….

2. นางสาวดุษฎี สุนทรธำรง กรรมการรองผู้จัดการ ..……………………….

ผู้รับมอบอำนาจ

นางสาวดุษฎี สุนทรธำรง กรรมการรองผู้จัดการ ……………………….

[]

[]
แบบ 56- 1

[]

บริษัท ธนูลักษณ์ จำกัด (มหาชน)

แบบแสดงรายการข้อมูลประจำปี

สิ้นสุดวันที่ 31 ธันวาคม 2549
วันที่ 26 กุมภาพันธ์ 2544

เรื่อง ความเห็นเกี่ยวกับการทำรายการกับบุคคลผู้มีผลประโยชน์ร่วมและกิจการที่เกี่ยวข้อง

เรียน คณะกรรมการ

บริษัท ธนูลักษณ์ จำกัด (มหาชน)

ข้าพเจ้า นายประพันธ์ ศิริรัตน์ธำรง ในฐานะกรรมการอิสระของบริษัทฯ
ได้พิจารณารายการระหว่างกัน ซึ่งบริษัทฯ
ได้ทำธุรกรรมกับบุคคลผู้มีประโยชน์ร่วมและกิจการที่เกี่ยวข้องกัน
ตามรายการที่ผู้บริหารได้จัดทำข้อสรุปส่งให้ข้าพเจ้าพิจารณา

ข้าพเจ้า
ได้พิจารณาบนพื้นฐานความถูกต้องของข้อมูลอันเป็นสาระสำคัญที่ผู้บริหารเป็นผู้จัดทำและให้คำอธิบายตอบข้อซักถามแล้ว

ข้าพเจ้า
ได้ประเมินถึงความเหมาะสมของหลักเกณฑ์ที่ผู้บริหารใช้เป็นหลักในการดำเนินธุรกรรมกับบุคคลผู้มีผลประโยชน์ร่วมและกิจการที่เกี่ยวข้อง
และประเมินถึงความเหมาะสมของประเภทรายการเหล่านั้นแล้ว

ข้าพเจ้า มีความเห็นว่าธุรกรรมเหล่านั้นได้เป็นไปตามปกติธุรกิจ โดยถูกต้องตามที่ควรในสาระสำคัญ

จึงเรียนมาเพื่อทราบ

ขอแสดงความนับถือ

(นายประพันธ์ ศิริรัตน์ธำรง)

กรรมการอิสระ
6. โครงการในอนาคต

1.  บริษัทฯ จะรับโอนกิจการบริษัทย่อยคือบริษัท ธนูลักษณ์ กบินทร์บุรี จำกัด ในวันที่ 1 กรกฏาคม
    2544 เพื่อขยายฐานการผลิต เพิ่มประสิทธิภาพ และลดค่าใช้จ่ายในการบริหารและการจัดการ
    และบริษัทฯ จะรับโอนสิทธิประโยชน์จากการส่งเสริมการลงทุนส่วนที่เหลือจากบริษัท ธนูลักษณ์
    กบินทร์บุรี จำกัด

2.  บริษัทฯ จะขอรับการส่งเสริมการลงทุนอีก 1 บัตร ในกิจการเสื้อผ้าสำเร็จรูป
    ซึ่งตั้งอยู่ในเขตอุตสาห-กรรมบริษัท สหพัฒนาอินเตอร์โฮลดิ้ง จำกัด (มหาชน)
    จังหวัดปราจีนบุรี ซึ่งบริษัทฯ
    จะได้รับสิทธิประโยชน์ในเรื่องของการยกเว้นภาษีเงินได้นิติบุคคลเป็นเวลา 8 ปี
10. การควบคุมภายใน

ในการประชุมคณะกรรมการบริษัท ครั้งที่ 1/2544 เมื่อวันที่ 26 กุมภาพันธ์ 2544
โดยมีกรรมการตรวจสอบทั้งสามท่านเข้าร่วมประชุมด้วย
คณะกรรมการได้ประเมินระบบควบคุมภายในโดยการซักถามข้อมูลจากฝ่ายบริหารแล้วสรุปได้ว่า
จากการประเมินระบบการควบคุมภายในของบริษัทฯ ในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการเห็นว่า บริษัทฯ
มีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว (ตามส่วนที่ 3 ข้อ 3.3 ถึง 3.7 ของแบบประเมิน)
อย่างเพียงพอแล้ว สำหรับการควบคุมภายในในหัวข้ออื่นของระบบการควบคุมภายใน
คณะกรรมการเห็นว่าบริษัทฯ มีการควบคุมภายในที่เพียงพอแล้วเช่นกัน ดังนี้

1.  บริษัทฯ มีการจัดโครงสร้างองค์กรอย่างเหมาะสม
    มีการกำหนดหน้าที่และความรับผิดชอบในแต่ละหน้าที่อย่างชัดเจน

2.  บริษัทฯ มีการจัดทำนโยบายและระเบียบปฏิบัติเป็นลายลักษณ์อักษรในธุรกรรมด้านการเงิน
    การจัดซื้อ และการบริหารทั่วไป ซึ่งเป็นไปตามหลักการควบคุมภายในที่ดี

3.  บริษัทฯ มีการกำหนดเป้าหมายการดำเนินธุรกิจที่รัดกุมและวัดผลได้
    รวมทั้งการเปรียบเทียบผลการดำเนินงานจริงกับเป้าหมาย หากมีความแตกต่างบริษัทฯ
    ได้ดำเนินการแก้ไขภายในระยะเวลาที่เหมาะสม

4.  บริษัทฯ ยึดมั่นในความซื่อสัตย์สุจริตและจริยธรรมในการดำเนินธุรกิจ
    โดยคำนึงถึงความเป็นธรรมต่อลูกค้า

5.  บริษัทฯ มีการประเมินความเสี่ยงอย่างสม่ำเสมอ
    ตลอดจนการวิเคราะห์ความเสี่ยงที่มีผลกระทบต่อบริษัทฯ
    และการกำหนดมาตรการเพื่อลดความเสี่ยงให้อยู่ในระดับที่เหมาะสม

6.  บริษัทฯ มีการดูแลป้องกันทรัพย์สินของกิจการไม่ให้สูญหาย หรือใช้ไปในทางที่ไม่เหมาะสม
    รวมทั้งการติดตามให้การดำเนินการของบริษัทฯ เป็นไปตามกฎหมายและข้อกำหนดที่เกี่ยวข้อง

7.  บริษัทฯ มีการจัดทำรายงานที่เกี่ยวกับข้อมูลที่สำคัญต่างๆ
    เพื่อเสนอต่อฝ่ายบริหารและคณะกรรมการบริษัทอย่างสม่ำเสมอและทันต่อเหตุการณ์

8.  บริษัทฯ
    กำหนดให้มีการสอบทานและรายงานเกี่ยวกับระบบการควบคุมภายในว่ายังดำเนินอยู่อย่างต่อเนื่อง
    และได้รับการปรับปรุงแก้ไขให้สอดคล้องกับสถานการณ์ที่เปลี่ยนแปลงไป
    โดยหน่วยงานตรวจสอบภายในที่สามารถปฏิบัติงานได้อย่างเป็นอิสระ
    ซึ่งรายงานตรงต่อคณะกรรมการตรวจสอบและคณะกรรมการบริษัท
4. การวิจัยและพัฒนา

นโยบายการวิจัยและพัฒนา

1.  วิจัยและพัฒนาผลิตภัณฑ์

  - เชิงลึก

   วิจัยและพัฒนาคุณภาพของวัตถุดิบ

   วิจัยสรีระ

 บริษัทฯ
มีทีมงานที่ทำการวิจัยและพัฒนาคุณภาพของวัตถุดิบและกระบวนการผลิตโดยประสานงานร่วมกับบริษัทในเครือสหพัฒนฯ
และบริษัทคู่ค้า
เพื่อพัฒนารูปแบบของสินค้าและวัตถุดิบให้ทันสมัยและมีคุณภาพสูงอยู่เสมอตามความต้องการของตลาดทั้งในและต่างประเทศ


มีหน่วยวิจัยสรีระที่ร่วมกับสำนักงานมาตรฐานผลิตภัณฑ์อุตสาหกรรมทำการวัดสรีระชายไทยเพื่อหาข้อมูลการเปลี่ยนแปลงโครงร่างของชายไทยให้ทันสมัยตลอดเวลาเพื่อนำไปปรับปรุงผลิตภัณฑ์ให้เหมาะสมกับสรีระของชายไทย
และอีกส่วนหนึ่งให้สำนักงานมาตรฐานผลิตภัณฑ์อุตสาหกรรมนำไปเผยแพร่
เพื่อเป็นมาตรฐานสรีระให้กับสาธารณชนอีกด้วย

-   เชิงกว้าง

   วิจัยพฤติกรรมผู้บริโภค

2. วิจัยและพัฒนาเทคโนโลยีการผลิต ได้มาจาก

-   การร่วมลงทุนและบริษัทที่ให้ลิขสิทธิ์ซึ่งส่วนใหญ่จะเป็นญี่ปุ่น อเมริกาและยุโรป

-   ลูกค้าต่างประเทศที่สั่งซื้อสินค้าจากบริษัทฯ

-   ตัวแทนจำหน่ายเครื่องจักรและอุปกรณ์ต่างๆ รวมทั้งวัตถุดิบที่บริษัทฯ สั่งซื้อสินค้า

-   การส่งพนักงานไปเรียนรู้ ดูงาน ฝึกงาน เกี่ยวกับเทคโนโลยีใหม่ๆ
    ทั้งในประเทศและต่างประเทศ

 ด้านค่าใช้จ่าย
มีการกำหนดงบประมาณและจัดสรรให้เหมาะสมกับแผนการดำเนินงานในแต่ละโครงการอย่างพอเพียง

(หน่วย : ล้านบาท)

  ------------------------- -------------- -------------- -----------------
  ค่าใช้จ่าย                   ปี 2543         ปี 2542         ปี 2541

  ค้นคว้าวิจัยและพัฒนา           1.80           1.29           1.15

                                                          
  ------------------------- -------------- -------------- -----------------
ส่วนที่ 2

บริษัทที่ออกหลักทรัพย์

บริษัท ธนูลักษณ์ จำกัด (มหาชน) ประกอบธุรกิจด้านการผลิตเสื้อผ้าสำเร็จรูปและเครื่องหนัง
โดยมีที่ตั้งสำนักงานใหญ่ที่ 129/1 ถนนช่องนนทรี แขวงช่องนนทรี เขตยานนาวา กรุงเทพฯ 10120
เลขที่ทะเบียนบริษัท บมจ. 382 โทรศัพท์ 295-0911-9, 295-4171-80 และ 681-3441-50
โทรสาร 294-5101 และ 294-5918
ส่วนที่ 1

ข้อมูลสรุป (executive summary)

บริษัทฯ และบริษัทย่อย บริษัท ธนูลักษณ์ กบินทร์บุรี จำกัด
ประกอบธุรกิจด้านการผลิตเครื่องแต่งกายเสื้อผ้าและเครื่องหนัง
ซึ่งผลิตภัณฑ์ทั้งหมดจะอยู่ภายใต้เครื่องหมายการค้า International Brand ได้แก่ ARROW, GUY
LAROCHE, GUY DE GUY LAROCHE, LOUIS FERAUD, DAKS, JEAN LOUIS SCHERRER,
ELLE HOMME, ABSORBA และ Local Brand ได้แก่ LOUIS FONTAINE, MIX SELF, LA
FEMME, ZAZCH, ST.ANDREWS และ BSC เพื่อจำหน่ายทั้งในประเทศและต่างประเทศ
สำหรับตลาดในประเทศ บริษัทจะจำหน่ายผ่านตัวแทนจำหน่ายเพื่อจำหน่ายเข้าห้างสรรพสินค้า
ส่วนตลาดต่างประเทศบริษัทขายตรงให้กับลูกค้า ปัจจุบันบริษัทมีกำลังการผลิตรวมเท่ากับ
4,966,218 ชิ้น โดยมีโรงงาน 4 แห่ง คือ กรุงเทพฯ ลำพูน และปราจีนบุรี ในปี 2543
บริษัทมีรายได้จากการขาย 1,612.71 ล้านบาท กำไรสุทธิ 240.76 ล้านบาท กำไรต่อหุ้น 20.06
บาท ณ วันที่ 31 ธันวาคม 2543 มีจำนวนพนักงานทั้งสิ้น 2,884 คน สินทรัพย์รวม 1,706.40
ล้านบาท มูลค่าหุ้นตามบัญชี 96.05 บาทต่อหุ้น
ส่วนที่ 3

การรับรองความถูกต้องของข้อมูล

“ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวดุษฎี สุนทรธำรง เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสาวดุษฎี สุนทรธำรง กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

ชื่อ-นามสกุล ตำแหน่ง ลงลายมือชื่อ

1. นายบุณยสิทธิ์ โชควัฒนา ประธานกรรมการ …………………………….

2. นายมนู ลีลานุวัฒน์ รองประธานกรรมการ …………………………….

3. นายสมชาย ทรงศักดิ์เดชา กรรมการผู้จัดการ …………………………….

4. นางวารินทร์ ลีลานุวัฒน์ กรรมการรองผู้จัดการ …………………………….

5. นายวินัย ภาณุสุวรรณ กรรมการ …………………………….

6. นางสาวดุษฎี สุนทรธำรง กรรมการ …………………………….

7. นายโป๊ะ ปวโรฬารวิทยา กรรมการ …………………………….

8. นายวิชัย สุฐิติวนิช กรรมการ …………………………….

9. นายสมพล ชัยสิริโรจน์ กรรมการ …………………………….

10. นายสุพจน์ ภควรวุฒิ กรรมการ …………………………….

11. นายโสภณ ณรงคนานุกูล กรรมการ …………………………….

12. นายผดุง เตชะศรินทร์ กรรมการอิสระ …………………………….

13. นายประพันธ์ ศิริรัตน์ธำรง กรรมการอิสระ …………………………….

14. นายบุญฤทธิ์ มหามนตรี กรรมการอิสระ …………………………….

ผู้รับมอบอำนาจ

นางสาวดุษฎี สุนทรธำรง กรรมการ …………………………….
8. โครงสร้างเงินทุน

8.1 หลักทรัพย์ของบริษัท

 บริษัทฯ มีทุนจดทะเบียน 120.0 ล้านบาท เรียกชำระแล้ว 120.0 ล้านบาท แบ่งเป็นหุ้นสามัญ
12,000,000 หุ้น มูลค่าหุ้นละ 10.00 บาท

 บริษัทฯ ออกหุ้นกู้ประเภทไม่มีประกัน ไม่ด้อยสิทธิ และไม่มีผู้แทนผู้ถือหุ้นกู้ชนิดระบุชื่อผู้ถือ จำนวน
300,000 หน่วย มูลค่าที่ตราไว้หน่วยละ 1,000.00 บาท ในวันที่ 9 สิงหาคม 2542 อายุหุ้นกู้ 3
ปี นับจากวันที่ออกหุ้นกู้ อัตราดอกเบี้ย MLR+0.25 ชำระดอกเบี้ยทุกงวด 6 เดือน ในวันที่ 9
กุมภาพันธ์ และวันที่ 9 สิงหาคม ของทุกปี ชำระดอกเบี้ยงวดแรกในวันที่ 9 กุมภาพันธ์ 2543
และชำระดอกเบี้ยงวดสุดท้ายพร้อมกับการไถ่ถอนในวันครบกำหนดไถ่ถอนหุ้นกู้

ข้อกำหนดในการดำรงอัตราส่วนทางการเงินตลอดอายุหุ้นกู้ ดังนี้

1.  การดำรงจำนวนรวมของสินทรัพย์และภาระผูกพัน ได้แก่ เงินให้กู้ยืมแก่ทุกบริษัท
    ภาระค้ำประกันให้กับบริษัทในเครือและบริษัทร่วม
    และเงินลงทุนในหลักทรัพย์ทุกบริษัทในราคาทุนไม่เกิน 850.0 ล้านบาท

2.  การดำรงไว้ซึ่งอัตราส่วนของหนี้สินต่อส่วนของผู้ถือหุ้น (Debts to Equity Ratio)
    เป็นอัตราส่วนไม่เกิน 0.9 : 1

3.  การดำรงไว้ซึ่งอัตราส่วนของความสามารถในการชำระดอกเบี้ยเป็นอัตราไม่น้อยกว่า 4 : 1

4.  บริษัทฯ ต้องไม่นำสินทรัพย์ของบริษัทฯ
    ไปเป็นประกันหนี้หรือสร้างภาระผูกพันในสินทรัพย์ตลอดอายุหุ้นกู้

8.2 ผู้ถือหุ้น

กลุ่มผู้ถือหุ้นสูงสุด 10 รายแรก ณ วันปิดสมุดทะเบียนผู้ถือหุ้น วันที่ 4 เมษายน 2543 มีดังนี้

  ------------------------------------------ ----------------- -----------
  ชื่อผู้ถือหุ้น/ กลุ่มผู้ถือหุ้น                          สัดส่วนการถือหุ้น      

                                             จำนวนหุ้น           %

  1. บริษัท สหพัฒนาอินเตอร์โฮลดิ้ง จำกัด (มหาชน)     2,822,082         23.52

  2. นายสำเริง มนูญผล                          2,115,428         17.63

  3. บริษัท ไอ.ดี.เอฟ. จำกัด                     1,590,000         13.25

  4. บริษัท รามศรทวีการ จำกัด                    1,312,726         10.94

  5. นายบุณยสิทธิ์ โชควัฒนา                       465,522           3.88

  6. บริษัท วัตสดรมัย จำกัด                       280,000           2.33

  7. บริษัท ยูนีเวอร์สบิวตี้ จำกัด                    173,600           1.45

  8. น.ส. ศิริกุล ธนสารศิลป์                      130,066           1.08

  9. นายสมชาย ทรงศักดิ์เดชา                     118,474           0.99

  10. นางศิรินา ปวโรฬารวิทยา                    98,866            0.82
  ------------------------------------------ ----------------- -----------

3.  นโยบายการจ่ายเงินปันผล

บริษัทฯ และบริษัทย่อย มีนโยบายการจ่ายเงินปันผลให้แก่ผู้ถือหุ้น
ทั้งนี้ขึ้นอยู่กับผลการดำเนินงานบริษัทฯ และภาวะเศรษฐกิจเป็นหลัก

  ------------------------------- ------------- ------------- -------------
                                  ปี 2543        ปี 2542        ปี 2541

  อัตราการจ่ายเงินปันผลต่อหุ้น (บาท)     3.50          2.50          1.50

  อัตราการจ่ายเงินปันผล (%)           17.44         27.10         11.82
  ------------------------------- ------------- ------------- -------------
แบบ 56- 1

(ฉบับแก้ไขเพิ่มเติม)

แบบแสดงรายการข้อมูลประจำปี

สิ้นสุดวันที่ 31 ธันวาคม 2543

บริษัท ธนูลักษณ์ จำกัด (มหาชน)
6. โครงการในอนาคต

1.  บริษัทฯ จะดำเนินนโยบายบูรณาการโครงข่ายอุตสาหกรรมให้ครบวงจรต่อไป
    เพื่อเสริมความมั่นคงและศักยภาพในการแข่งขัน

2.  จัดการประกวดผลงานการออกแบบแฟชั่นเครื่องแต่งกาย “Thanulux Bangkok Young
    Designer Award” เพื่อส่งเสริมงานออกแบบของดีไซเนอร์ไทย
    ให้มีความสามารถแข่งขันได้ในตลาดสากล
10. การควบคุมภายใน

คณะกรรมการบริษัท ได้ร่วมกันพิจารณาระบบควบคุมภายในของบริษัทฯ
แล้วเห็นว่าโครงการสร้างการควบคุมภายใน มีองค์ประกอบการควบคุมทั้ง 5 ด้าน
ที่มีความสัมพันธ์เกี่ยวเนื่องกัน ได้แก่

1. สภาวะแวดล้อมของการควบคุม

  - บริษัทฯ มีการจัดโครงสร้างองค์กรที่เหมาะสม

- มีวิธีมอบอำนาจและความรับผิดชอบให้พนักงานทุกระดับ

- ผู้บริหารและพนักงานมีความซื่อสัตย์และมีจริยธรรม

  2. การประเมินความเสี่ยง

บริษัทฯ มีการประเมินความเสี่ยงซึ่งอาจเกิดจากปัจจัยทั้งภายใน หรือภายนอกองค์กร
รวมทั้งกำหนดมาตรการที่จะลดความเสี่ยงให้อยู่ในระดับที่ยอมรับได้

  3. กิจกรรมการควบคุม

 บริษัทฯ จัดกิจกรรมควบคุมตามความเสี่ยง และสอบทานโดยผู้บริหารระดับสูงและระดับกลาง รวมทั้งกำหนดนโยบายและวิธีปฏิบัติงานที่ชัดเจน, มีการแบ่งแยกหน้าที่ และการวัดผลการดำเนินงานที่มีประสิทธิภาพ

4. ข้อมูลและการสื่อสาร

 บริษัทฯ มีการจัดระบบข้อมูลข่าวสาร และการสื่อสารที่จำเป็นต่อการปฏิบัติโดยในปี 2544 บริษัทฯ ได้ทำการศึกษาพัฒนาและติดตั้งโปรแกรมของ SAP (Systems Applications and Products in Data Processing) เพื่อเพิ่มประสิทธิภาพในการบันทึกข้อมูลด้านต่าง ๆ รวมทั้งได้ข้อมูลที่ถูกต้องรวดเร็วและทันเวลา

  5. การติดตามและประเมินผล

บริษัทฯ มีการติดตามประเมินผล
ประเมินประสิทธิภาพของการควบคุมภายในทั้งจากผู้บริหารและผู้ตรวจสอบอิสระ

คณะกรรมการเห็นว่า บริษัทฯ
มีระบบการควบคุมภายในและตรวจสอบภายในที่ไม่มีข้อบกพร่องที่เป็นสาระสำคัญที่จะมีผลกระทบต่อบริษัทฯ
ระบบดังกล่าวมีความเหมาะสมและรัดกุมเพียงพอที่สามารถป้องกันทรัพย์สินมิให้ถูกนำไปใช้ในทางมิชอบหรือมีเจตนาทุจริต
อันอาจทำให้เกิดความเสียหายต่อการดำเนินงานของบริษัทฯ
4. การวิจัยและพัฒนา

นโยบายการวิจัยและพัฒนา

1.  วิจัยและพัฒนาผลิตภัณฑ์

  - เชิงลึก

   วิจัยและพัฒนาคุณภาพของวัตถุดิบ

   วิจัยสรีระ

 บริษัทฯ
มีทีมงานที่ทำการวิจัยและพัฒนาคุณภาพของวัตถุดิบและกระบวนการผลิตโดยประสานงานร่วมกับบริษัทในเครือสหพัฒนฯ
และบริษัทคู่ค้า
เพื่อพัฒนารูปแบบของสินค้าและวัตถุดิบให้ทันสมัยและมีคุณภาพสูงอยู่เสมอตามความต้องการของตลาดทั้งในและต่างประเทศ

 มีหน่วยวิจัยสรีระที่ร่วมกับสำนักงานมาตรฐานผลิตภัณฑ์อุตสาหกรรมทำการวัดสรีระชายไทย
(โดยจัดทำทุกๆ 5 ปี)
เพื่อหาข้อมูลการเปลี่ยนแปลงโครงร่างของชายไทยให้ทันสมัยตลอดเวลาเพื่อนำไปปรับปรุงผลิตภัณฑ์ให้เหมาะสมกับสรีระของชายไทย
และอีกส่วนหนึ่งให้สำนักงานมาตรฐานผลิตภัณฑ์อุตสาหกรรมนำไปเผยแพร่
เพื่อเป็นมาตรฐานสรีระให้กับสาธารณชนอีกด้วย

-   เชิงกว้าง

-   วิจัยพฤติกรรมผู้บริโภค

  บริษัทฯ ได้ร่วมมือกับผู้จัดจำหน่าย
  รวมทั้งการว่าจ้างบริษัทวิจัยทำการศึกษาพฤติกรรมของผู้บริโภคในการเลือกซื้อเลือกใช้สินค้าตลอดจนแนวโน้มความต้องการของสินค้า
  เพื่อนำมาพัฒนาผลิตภัณฑ์ต่อไป

2. วิจัยและพัฒนาเทคโนโลยีการผลิต ได้มาจาก

บริษัทฯ มีนโยบายที่จะพัฒนาให้พนักงานมีความชำนาญในการใช้เครื่องจักรและอุปกรณ์ที่ทันสมัย
สามารถผลิตสินค้าได้ทุกกระบวนการผลิต รวมทั้งการคิดค้นอุปกรณ์ช่วยเย็บและเทคนิคการผลิตใหม่ๆ
เพื่อเพิ่มประสิทธิภาพการผลิต โดยได้เทคโนโลยีการผลิตจาก

-   การร่วมลงทุนและบริษัทที่ให้ลิขสิทธิ์ซึ่งส่วนใหญ่จะเป็นญี่ปุ่น อเมริกาและยุโรป

-   ลูกค้าต่างประเทศที่สั่งซื้อสินค้าจากบริษัทฯ

-   ตัวแทนจำหน่ายเครื่องจักรและอุปกรณ์ต่างๆ

-   ผู้ผลิตหรือตัวแทนจำหน่ายวัตถุดิบ

-   การส่งพนักงานไปเรียนรู้ ดูงาน ฝึกงาน เกี่ยวกับเทคโนโลยีใหม่ๆ
    ทั้งในประเทศและต่างประเทศ

-   การจัดจ้างผู้เชี่ยวชาญทั้งจากในประเทศและต่างประเทศมาให้การฝึกสอนกับฝ่ายผลิต

 ด้านค่าใช้จ่าย
มีการกำหนดงบประมาณและจัดสรรให้เหมาะสมกับแผนการดำเนินงานในแต่ละโครงการอย่างพอเพียง

(หน่วย : ล้านบาท)

  ------------------------- -------------- -------------- -----------------
  ค่าใช้จ่าย                   ปี 2544         ปี 2543         ปี 2542

  ค้นคว้าวิจัยและพัฒนา           2.83           1.84           1.29

                                                          
  ------------------------- -------------- -------------- -----------------
1. ปัจจัยความเสี่ยง

1.1 ความเสี่ยงจากโครงสร้างลูกค้ามีการพึ่งพาลูกค้าหรือผู้จัดจำหน่ายรายใหญ่น้อยราย

บริษัทฯ ประกอบธุรกิจผลิตสินค้าเสื้อผ้าและเครื่องหนังโดยมีลูกค้ารายใหญ่ในประเทศ 1 ราย
ซึ่งมียอดคำสั่งซื้อมากกว่าร้อยละ 50 ของยอดขายในประเทศของบริษัทฯ คือ บริษัท ไอ.ซี.ซี.
อินเตอร์เนชั่นแนล จำกัด (มหาชน) (ICC) ซึ่งได้รับผิดชอบจำหน่ายสินค้าหมวดหลักๆ ของบริษัทฯ
มาเป็นระยะเวลายาวนานกว่า 26 ปี แล้ว โดยที่ ICC สามารถทำหน้าที่จำหน่ายสินค้าต่างๆ
ไปสู่ห้างสรรพสินค้าได้อย่างดี มีประสิทธิผล จนสร้างยอดขายเป็นรายได้หลักที่ดีแก่ ICC เองเช่นกัน
ดังนั้นโอกาสที่ทั้ง 2 ฝ่าย จะเลิกสัญญาต่อกันจึงเกิดขึ้นได้ยาก แต่ถ้า ICC
ยกเลิกการเป็นผู้จัดจำหน่ายไป บริษัทฯ ย่อมได้รับความเสียหายในระยะเวลาหนึ่ง จนกว่าบริษัทฯ
จะสามารถหาผู้จัดจำหน่ายรายใหม่ได้

1.2 ความเสี่ยงจากการที่พึ่งพิงเครื่องหมายการค้าที่เป็น International Brand

บริษัทฯ ได้พึ่งพิงการใช้เครื่องหมายการค้าต่างประเทศที่เป็น International Brand
สำหรับการจำหน่ายในประเทศในสัดส่วนที่ค่อนข้างสูง โดยส่วนหนึ่งบริษัทฯ
ได้รับสิทธิจากเจ้าของเครื่องหมายการค้าโดยตรงและอีกส่วนหนึ่งผ่านผู้ถือหุ้นรายใหญ่ของบริษัทฯ
การถูกยกเลิกสัญญามีโอกาสน้อยมากและไม่น่าจะเกิดขึ้น
เนื่องจากประกอบธุรกิจร่วมกันมาเป็นเวลายาวนานจนประสบผลสำเร็จ
ทำให้เครื่องหมายการค้าเหล่านั้นเป็นที่รู้จักอย่างกว้างขวางในตลาด

อย่างไรก็ตาม บริษัทฯ และในเครือสหพัฒน์ได้ตระหนักถึงการพึ่งพิงเครื่องหมายการค้าดังกล่าว
ได้ร่วมกันสร้าง Brand ของตนเองขึ้นมาเป็น Total Co-Ordinate Brand ซึ่งจะพัฒนาเป็น
International Brand ต่อไปในอนาคต
โดยทำการผลิตและจำหน่ายสินค้าเข้าสู่ตลาดทั้งในประเทศและต่างประเทศ เช่น Brand “BSC”
ซึ่งบริษัทฯ รับผิดชอบโดยได้รับสิทธิให้ผลิตสินค้าเครื่องแต่งกายสุภาพบุรุษและเครื่องหนัง

1.3 ความเสี่ยงจากการที่บริษัทอื่นในกลุ่มสหพัฒน์ประกอบธุรกิจผลิตสินค้าที่มีลักษณะ

แข่งขันกัน

การที่บริษัทในกลุ่มสหพัฒน์ประกอบธุรกิจผลิตสินค้าที่มีลักษณะแข่งขันกันและจำหน่ายสินค้าภายใต้ผู้จัดจำหน่ายรายเดียวกันนั้น
ทำให้บริษัทฯ ต้องมีความพร้อมในการแข่งขันอยู่เสมอ บริษัทฯ
ต้องศึกษาความต้องการของกลุ่มเป้าหมาย วางตำแหน่งของสินค้าให้เหมาะสม
ในขณะเดียวกันบริษัทฯ ต้องพัฒนาผลิตภัณฑ์ให้มีนวัตกรรมใหม่ๆ
ซึ่งสร้างความแตกต่างของสินค้าเข้าสู่ตลาดอย่างต่อเนื่อง การให้บริการหลังการขาย
การสร้างสัมพันธภาพที่ดีกับ Supply Chain
เพื่อให้การทำธุรกิจปรับตัวได้รวดเร็วเหมาะสมกับเหตุการณ์ ถ้าสินค้าใดของบริษัทฯ
ไม่สามารถยืนอยู่ได้ในตลาดก็ต้องออกจากตลาดไป

1.4 ความเสี่ยงจากการใช้งบการเงิน

อนึ่งงบการเงินประจำปี 2544 เป็นงบการเงินที่ตรวจสอบโดยผู้สอบบัญชีที่ไม่ได้รับความเห็นชอบจาก
ก.ล.ต. แต่ยังเป็นผู้สอบบัญชีรับอนุญาตที่ได้ขึ้นทะเบียนกับ ก.บช.
ดังนั้นผู้ลงทุนทั่วไปที่ต้องการจะใช้ข้อมูลจากงบการเงินนี้ประกอบการตัดสินใจลงทุนต้องใช้ดุลยพินิจให้รอบคอบก่อนตัดสินใจลงทุน
สำหรับการจัดหาผู้สอบบัญชีรับอนุญาตรายใหม่ ที่ได้รับความเห็นชอบจาก ก.ล.ต.
เพื่อตรวจสอบงบการเงินไตรมาสที่1 ปี 2545นั้น บริษัทฯ จัดหาได้แล้ว
ส่วนที่ 2

บริษัทที่ออกหลักทรัพย์

บริษัท ธนูลักษณ์ จำกัด (มหาชน) ประกอบธุรกิจด้านการผลิตเสื้อผ้าสำเร็จรูปและเครื่องหนัง
โดยมีที่ตั้งสำนักงานใหญ่ที่ 129/1 ถนนช่องนนทรี แขวงช่องนนทรี เขตยานนาวา กรุงเทพฯ 10120
เลขที่ทะเบียนบริษัท บมจ. 382 โทรศัพท์ 0-2295-0911-9, 0-2295-4171-80 และ
0-2681-3441-50 โทรสาร 0-2294-5101 และ 0-2294-5918 HOME PAGE :
www.thanulux.com